Районна избирателна комисия Враца

ПРОТОКОЛ  
№ 24 / 26.03.2017

На 26.03.2017 г. от 10:30 часа в залата на РИК в сградата на Областна Администрация – Враца се проведе заседание на РИК – Враца. Присъстват десет членове на комисията. Марин Връбчев, Цветомила Маринова и Боряна Стаменова са в работна група и са на проверка по подаден сигнал. На заседанието присъства г-н Кинчо Камбуров - наблюдател от Сдружение „Интеграция“.

Заседанието протече по следния дневен ред:

1.Проекти на решения.

2. Разни.

**Гласували дневния ред**: 10, За – 10, Против – 0

**По т.1 от дневния ред се взеха следните решения**:

**Проект за решение № 265**: освобождаване и назначаване на членове на СИК в Шести изборен район – Враца, Община Бяла Слатина в изборите за народни представители на 26 март 2017 г. Докладва Момчил Петров.

**Гласували**: 10, За – 10, Против – 0

**Решение № 265-НС се приема**

**Проект за решение № 266**: шрифт и размер на текста в отличителните знаци в изборите за народни представители на 26 март 2017 г. Докладва Момчил Петров.

**Гласували**: 10, За – 7, Против – 3

**Решение № 266-НС се приема**

**Мотиви на гласувалите против:**

**Георги Петров:** на основание чл. 121, ал. 1 от ИК застъпниците са длъжни да носят в изборния ден само отличителни знаци по образец, утвърден от ЦИК. Шрифта и размера на отличителните знаци дават предпоставка за това кой от коя партия или коалиция е, което искаме да избегнем.

**Калина Динкова:** във връзка с констатирани несъответствия на отличителните знаци на застъпници, упълномощени представители и наблюдатели с утвърдените образци по Приложение 1 и Приложение 2 към Решение № 4134-НС/26.01.2017 г. на ЦИК съм против настоящето решение на РИК - Враца. Практиката показва, че при същите условия на предходните избори, се наложи да се сменят отличителните знаци на партията, която представлявам.

**Снежана Христова:** в Решение № 4172-НС на ЦИК за отличителните знаци е указано, че става въпрос само за утвърдени с решение на ЦИК образци на отличителни знаци и при несъответствие председателят на СИК ги отстранява от изборната секция.

**Кинчо Камбуров - наблюдател от Сдружение „Интеграция“:** в текстовете от ИК размера и шрифта на отличителни знаци не са уточнени и по никакъв начин големината на шрифта не упътва кой от коя партия е.

**Проект за решение № 267**: освобождаване и назначаване на членове на СИК в Шести изборен район – Враца, Община Бяла Слатина в изборите за народни представители на 26 март 2017 г. Докладва Момчил Петров. От работната група Цветомила Маринова и Боряна Стаменова са в зала, отсъства Марин Връбчев.

**Гласували**: 12, За – 12, Против – 0

**Решение № 267-НС се приема**

**По т.2 от дневния ред:**

**Няма предложения.**

Заседанието приключи в 10.40 часа.

Протоколчик: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ирена Николова

Председател: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Момчил Петров

Секретар: \_\_\_\_\_\_\_\_\_\_\_\_\_\_\_\_\_\_\_\_\_

Милена Миковска